# אירוויזיון 2000

אירוויזיון 2000|  |
|
מספר התחרות |
45 |
|
גמר |
13 במאי 2000 |
|
מנחים |
קאטיס אלסטרם ואנדרס לונדין |
|
רשת השידור המפיקה | שוודיה SVT |
|
מיקום האירוע | שוודיהגלוב ארנה, סטוקהולם, שוודיה |
|
השיר הזוכה | דנמרק דנמרק – "עופי על כנפי האהבה" (האחים אולסן) |
|
שיטת הניקוד |
כל מדינה מחלקת 1–8, 10 ו-12 נקודות ל-10 השירים האהובים עליה |
|
מספר משתתפות |
24 |
|
מדינות שמשתתפות לראשונה | לטביה לטביה |
| מדינות שחוזרות לאחר פרישה | פינלנד פינלנד מקדוניה הצפונית מקדוניה הצפונית רוסיה רוסיה שווייץ שווייץ רומניה רומניה |
|
מדינות שפרשו מהתחרות | פורטוגל פורטוגל סלובניה סלובניה ליטא ליטא בוסניה והרצגובינה בוסניה והרצגובינה פולין פולין |
|
המדינות המשתתפות |
|  |
|   המדינות המשתתפות
  מדינות שהשתתפו בעבר, אך לא בשנה זו |
|
→ אירוויזיון 1999
אירוויזיון 2001 ←
 |
|   |

**אירוויזיון 2000**, התחרות הארבעים וחמש במספר, נערך ב-13 במאי 2000 בסטוקהולם, שוודיה בבניין האריקסון גלוב, לאחר ניצחונה של שרלוט נילסן באירוויזיון 1999 בירושלים. הייתה זו הפעם הראשונה מאז 1996 שהתחרות נערכה בשטחה המרכזי של אירופה. לעומת זאת, התחרות הייתה השנייה במספרה שנערכה בסטוקהולם, אך הפעם הרביעית שהאירוויזיון נערך בשוודיה. מנחי התחרות הפעם היו העיתונאים ומנחי הטלוויזיה קאטיס אלסטרם ואנדרס לונדין.

גלובן אריקסון (בקצרה: 'הגלובן'), באותו הזמן, היה המבנה הגדול ביותר שאירח את האירוויזיון – 16,000 מושבים. סרטוני הקישור בין שיר לשיר (בסלנג האירוויזיון: הגלויות) הציגו את חיי היום-יום של שוודיה. הלוגו של התחרות, שפתיים פתוחות, נבחר על ידי הרשות השוודית (SVT), ותואר על ידי מעצביו כך: "שפתיים חושניות, אך עם זאת מסוגננות, שנועדו לייצג שיר, דו-שיח ונאום", והיווה השראה יותר מאוחר לעיצוב הלוגו של אירוויזיון 2004.

המדינה שנחשבה ל'פייבוריטית' בתחרות הייתה אסטוניה, שהוללה על ידי המעריצים והוכתרה כשיר האהוב של המעריצים. אך מרגע תחילת ההצבעה, תפסה דנמרק את מקומה במעלה הטבלה, כשבסופו של דבר הביסה את רוסיה שהגיעה למקום השני עם 140 נקודות. דנמרק זכתה בתחרות בפעם השנייה מאז זכייתה באירוויזיון 1963. צמד האחים אולסן ניסו בעבר להשתתף בתחרות כמה פעמים, ביחד ולחוד, ללא הצלחה. לקראת אירוויזיון 2000 הגשימו את כמיהתם להשתתף באירוויזיון וצברו 195 נקודות עם שירם "Fly on the Wings of Love" ("עופי על כנפי האהבה"). למקום השישי הגיעה אירלנד. רוסיה יוצגה בשיר "Solo" בביצוע הזמרת אלסו וסיימה במקום השני עם 140 נקודות אך לא השלימה עם התוצאה ודרשה לפסול את השיר הדני. לטביה, בהופעת הבכורה שלה, הגיעה למקום השלישי.

## רקע

יוון, סלובקיה והונגריה החליטו שלא להשתתף בשל בעיות כלכליות. חמש המדינות עם הממוצע הנמוך ביותר של המיקומים מאירוויזיון 1995 עד אירוויזיון 1999 (פורטוגל, סלובניה, ליטא, בוסניה והרצגובינה ופולין) נאלצו לפנות את מקומן בשנה זו לטובת מדינות שחזרו לתחרות.

לראשונה בשנה זו, יצא לאור התקליטור הרשמי; הוא הכיל את כל שירי המדינות המשתתפות וניתן לקנייה באירופה. אמנם אותו הדבר קרה בשנה הקודמת, אך לא כל השירים הוכנסו אליו.

כמו תמיד, היו גם ויכוחים ומחלוקות בנוגע לחלק מהשירים. ישראל, שפתחה את התחרות, שלחה את להקת פינגפונג עם השיר "שמייח". הלהקה הניפה את דגלי ישראל וסוריה בקריאה לשלום בין שתי האומות. רועי ארד וגיא אסיף, שני גברים מהלהקה אף התנשקו למספר שניות בפזמון. על פי התכנון הראשוני, בפזמון החוזר כל המלווים הישראלים באולם היו אמורים להצטרף ללהקה ולצעוק "שמייח", אולם הלהקה החליטה לשנות נוסח השיר לאנגלית. הלהקה עוררה פרובוקציה כשחברי הלהקה פרסמו כי בכוונתם לעלות לבמה עם דגלי סוריה כדי להעביר מסר של שלום. בנוסף, לדעת רבים, השיר שעסק בבחורה שחשה רגשי אהבה עזים לגבר סורי היה קינקי וילדותי למדי. רשות השידור אסרה עליהם לעלות עם דגלי סוריה, אך אלה איימו לחזור לארץ בלא להופיע. בשלב מסוים ביקשה רשות השידור הישראלית ממארגני התחרות לבטל את השתתפותה של ישראל בטענה שחברי פינגפונג מיצגים את עצמם ולא את ישראל, אך זה היה מאוחר מדי מבחינה מעשית. בסופו של דבר, בניגוד לדרישת רשות השידור, בחרו חברי הלהקה לעלות לבמה עם דגלי סוריה, מה שעורר כעס גדול בישראל.

לעומתם, רוסיה, שהייתה נחושה במיוחד לנצח באותה שנה, מחתה על ניצחון דנמרק ודרשה לפסול את השיר, אחרי ששומשו בו אפקטים מיוחדים שעיבו את קולם של האחים אולסן והעניקו להם מין קול אלקטרוני בחלק קטן מהשיר. הבקשה נדחתה על ידי איגוד השידור האירופי. בהולנד, רשות השידור ההולנדית החליטה לקטוע את חציה השני של התחרות בגלל שריפות ענק שפרצו מוקדם יותר באותו היום, לטובת חדשות ועדכונים. כתוצאה מכך, הולנד לא הצביעה תחת שיטת ההצבעה הטלפונית אלא תחת חבר שופטים מיוחד.

התחרות שודרה גם בקנדה, אוסטרליה, יפן, ארצות הברית, ולראשונה גם באינטרנט.

## השירים

| סדר | מדינה | שפה | ביצוע | שיר | שם השיר בעברית | מיקום | ניקוד |
| --- | --- | --- | --- | --- | --- | --- | --- |
| 1 | ישראל ישראל | עברית | פינג פונג | Be happy | שמייח | 22 | 7 |
| 2 | הולנד הולנד | אנגלית | לינדה | No goodbyes | בלי להפרד לשלום | 13 | 40 |
| 3 | בריטניה בריטניה | אנגלית | ניקי פרנץ' | Don't play that song again | אל תנגן את השיר הזה שוב | 16 | 28 |
| 4 | אסטוניה אסטוניה | אנגלית | אינס | Once in a lifetime | פעם בחיים | 4 | 98 |
| 5 | צרפת צרפת | צרפתית | סופיה מסטארי | On aura le ciel | יהיו לנו את השמיים | 23 | 5 |
| 6 | רומניה רומניה | אנגלית | טקסי | The moon | הירח | 17 | 25 |
| 7 | מלטה מלטה | אנגלית | קלודט פאצ'ה | Desire | תאווה | 8 | 73 |
| 8 | נורווגיה נורווגיה | אנגלית | Charmed | My heart goes Boom | הלב שלי פועם חזק | 11 | 57 |
| 9 | רוסיה רוסיה | אנגלית | אלסו | Solo | לבד | 2 | 155 |
| 10 | בלגיה בלגיה | צרפתית | נטלי סורס | Envie de vivre | המשאלה לחיות | 24 | 2 |
| 11 | קפריסין קפריסין | יוונית ואיטלקית | Voice | Νόμιζα | האמנתי | 21 | 8 |
| 12 | איסלנד איסלנד | אנגלית | אוגוסט ותלמה | !‏Tell me | ספר/י לי! | 12 | 45 |
| 13 | ספרד ספרד | ספרדית | סרפין זובירי | Colgado de un sueño | נאחז מתוך חלום | 18 | 18 |
| **14** | **דנמרק דנמרק** | **אנגלית** | **האחים אולסן** | **Fly on the Wings of Love** |  **עופי על כנפי האהבה** | **1** | **195** |
| 15 | גרמניה גרמניה | גרמנית | שטפן ראב | Wadde hadde dudde da?‎ | מה יש לך שם? | 5 | 96 |
| 16 | שווייץ שווייץ | איטלקית | ג'יין בוגאר | La vita cos'è | מהם החיים? | 20 | 14 |
| 17 | קרואטיה קרואטיה | קרואטית | גוראן קראן | Kad zaspu anđeli | כשהמלאכים ישנים | 9 | 70 |
| 18 | שוודיה שוודיה | אנגלית | רוגר פונטארה | When spirits are calling my name | כשהרוחות קוראות בשמי | 7 | 88 |
| 19 | מקדוניה מקדוניה | מקדונית ואנגלית | XXL | ‎100% te ljubam (100% те љубам) | אוהבת אותך, 100% | 15 | 29 |
| 20 | פינלנד פינלנד | אנגלית | נינה אוסטרם | A little bit | קצת | 18 | 18 |
| 21 | לטביה לטביה | אנגלית | בריינסטורם | My star | הכוכב שלי | 3 | 136 |
| 22 | טורקיה טורקיה | טורקית | פנאר אייהן ו-S.O.S. | Yorgunum anla | הבן, אני תשושה | 10 | 59 |
| 23 | אירלנד אירלנד | אנגלית | אימון טול | Millenium of love | מילניום של אהבה | 6 | 92 |
| 24 | אוסטריה אוסטריה | אנגלית | Rounder Girls | All to you | הכל בשבילך | 14 | 34 |

## מגישי הניקוד

* **ישראל ישראל** – יואב גינאי
* **הולנד הולנד** – מרליין
* **בריטניה בריטניה** – קולין ברי
* **אסטוניה אסטוניה** – אוולין סמואל
* **צרפת צרפת** – מארי מרים
* **רומניה רומניה** – אנדראה מרין
* **מלטה מלטה** – ואלרי ולה
* **נורווגיה נורווגיה** – מאריט אסליין
* **רוסיה רוסיה** – ז'אנה אגאלקובה
* **בלגיה בלגיה** – תומאס ואן האם
* **קפריסין קפריסין** – לוקאס האמאטסוס
* **איסלנד איסלנד** – ראגנהיידור אלין קלאוסן
* **ספרד ספרד** – הוגו דה קמפוס
* **דנמרק דנמרק** – מייקל טאצ'ל
* **גרמניה גרמניה** – אקסל בולטהאופסט
* **שווייץ שווייץ** – אסטריד וון סטוקר
* **קרואטיה קרואטיה** – מרקו רסיקה
* **שוודיה שוודיה** – מאלין אקנדר
* **מקדוניה מקדוניה** – סנדרה טודורובסקה
* **פינלנד פינלנד** – פיה מאקינן
* **לטביה לטביה** – לאוריס רייניקס
* **טורקיה טורקיה** – אוסמן ירקן
* **אירלנד אירלנד** – דרק מוני
* **אוסטריה אוסטריה** – דודו רושצ'יץ'

## ישראל באירוויזיון 2000

 ערך מורחב – **ישראל באירוויזיון 2000**

ישראל שלחה את להקת פינג פונג לייצג אותה בתחרות.

הלהקה גרמה פרובוקציה כאשר חברי הלהקה פרסמו כי בכוונתם לעלות לבמה עם דגלי סוריה על מנת להעביר מסר של שלום בין שתי האומות. למרות איומי רשות השידור, בחרו חברי הלהקה לעלות לבמה עם דגלי סוריה, וצעד זה עורר תרעומת בקרב רשות השידור ואף זכה לגינוי מצד ועדת החינוך, התרבות והספורט בכנסת.

השיר סיים במקום ה-22 מתוך 24 משתתפות עם 7 נקודות בלבד (6 מצרפת ו-1 ממקדוניה).

## קישורים חיצוניים

* אתר האינטרנט הרשמי של אירוויזיון 2000 (באנגלית)

* אתר האינטרנט הרשמי של אירוויזיון 2000 (באנגלית)

* אירוויזיון 2000, במסד הנתונים הקולנועיים IMDb (באנגלית)
* אירוויזיון 2000, באתר האירוויזיון הרשמי
* היסטוריית ההצבעות של אירוויזיון 2000

| תחרות הזמר של האירוויזיון |
| --- |
|

| תחרויות |
| --- |
| תחרות הזמר של האירוויזיון | 1956 • 1957 • 1958 • 1959 • 1960 • 1961 • 1962 • 1963 • 1964 • 1965 • 1966 • 1967 • 1968 • 1969 • 1970 • 1971 • 1972 • 1973 • 1974 • 1975 • 1976 • 1977 • 1978 • 1979 • 1980 • 1981 • 1982 • 1983 • 1984 • 1985 • 1986 • 1987 • 1988 • 1989 • 1990 • 1991 • 1992 • 1993 • 1994 • 1995 • 1996 • 1997 • 1998 • 1999 • 2000 • 2001 • 2002 • 2003 • 2004 • 2005 • 2006 • 2007 • 2008 • 2009 • 2010 • 2011 • 2012 • 2013 • 2014 • 2015 • 2016 • 2017 • 2018 • 2019 • ~~2020~~ • 2021 • 2022 • 2023 • 2024 • 2025 • *2026* • *2027* |
| האירוויזיון למוזיקאים צעירים | 1982 • 1984 • 1986 • 1988 • 1990 • 1992 • 1994 • 1996 • 1998 • 2000 • 2002 • 2004 • 2006 • 2008 • 2010 • 2012 • 2014 • 2016 • 2018 • ~~2020~~ • 2022 • 2024 |
| האירוויזיון לרוקדים צעירים | 1985 • 1987 • 1989 • 1991 • 1993 • 1995 • 1997 • 1999 • 2001 • 2003 • 2005 • 2011 • 2013 • 2015 • 2017 |
| אירוויזיון הילדים | 2003 • 2004 • 2005 • 2006 • 2007 • 2008 • 2009 • 2010 • 2011 • 2012 • 2013 • 2014 • 2015 • 2016 • 2017 • 2018 • 2019 • 2020 • 2021 • 2022 • 2023 • 2024 |
| האירוויזיון לרוקדים | 2007 • 2008 |
| האירוויזיון למקהלות | 2017 • 2019 |
| תחרויות מיוחדות | שיר היובל באירוויזיון (2005) • המיטב של האירוויזיון (2006) • הלהיטים הגדולים של האירוויזיון (2015) • אירוויזיון: Europe Shine a Light (2020) • אירוויזיון קרקס הקסמים |
| ראו גם | טקס פתיחת אירועי האירוויזיון • להט"ב ותחרות האירוויזיון • רשימת מנחי האירוויזיון • זוכי תחרות הזמר של האירוויזיון • חוקי תחרות הזמר של האירוויזיון • ערים שאירחו את האירוויזיון • אופנה באירוויזיון (ישראל) • OGAE • פרס ברברה דקס • תחרות הזמר של האירוויזיון: סיפורה של Fire Saga • תחרות הזמר האמריקאית |

 |
|

| מדינות |
| --- |
| מדינות משתתפות | אוסטריה • אוסטרליה • אוקראינה • אזרבייג'ן • איטליה • איסלנד • אירלנד • אלבניה • אסטוניה • ארמניה • בולגריה • בלגיה • גאורגיה • גרמניה • דנמרק • הולנד • הממלכה המאוחדת • יוון • ישראל • לוקסמבורג • לטביה • ליטא • מולדובה • מלטה • נורווגיה • סלובניה • סן מרינו • ספרד • סרביה • פולין • פורטוגל • פינלנד • צ'כיה • צרפת • קנדה • קפריסין • קרואטיה • שוודיה • שווייץ |
| מדינות שפרשו | אנדורה • בוסניה והרצגובינה • הונגריה • טורקיה • מונטנגרו • מונקו • מקדוניה הצפונית • מרוקו • סלובקיה • רומניה |
| מדינות שנפסלו | בלארוס • רוסיה |
| מדינות לשעבר | יוגוסלביה • סרביה ומונטנגרו |
| ראו גם | מדינות שלא משתתפות באירוויזיון (לבנון) |

 |
|

| זוכים |
| --- |
| שנות החמישים | שווייץ ליס אסיה • הולנד קורי ברוקן • צרפת אנדרה קלאבו • הולנד טדי סחולטן |
| שנות השישים | צרפת ז'קלין בואייה • לוקסמבורג ז'אן-קלוד פסקל • צרפת איזבל אוברה • דנמרק גרטה ויורגן אינגמן • איטליה ג'יליולה צ'ינקווטי • לוקסמבורג פראנס גל • אוסטריה אודו יורגנס • הממלכה המאוחדת סנדי שו • ספרד (1945-1977) מסיאל • צרפת פרידה בוקארה / הולנד לני קור / הממלכה המאוחדת לולו / ספרד (1945-1977) סלומה |
| שנות השבעים | אירלנד דנה • מונקו סברין • לוקסמבורג ויקי לאנדרוס • לוקסמבורג אן-מארי דוד • שוודיה אבבא • הולנד טיץ'-אין • הממלכה המאוחדת Brotherhood of Man • צרפת מארי מרים • ישראל יזהר כהן ולהקת אלפא-ביתא • ישראל חלב ודבש |
| שנות השמונים | אירלנד ג'וני לוגן • הממלכה המאוחדת באקס פיז • גרמניה ניקול • לוקסמבורג קורין הרמס • שוודיה הרייס • נורווגיה בוביסוקס! • בלגיה סנדרה קים • אירלנד ג'וני לוגן • שווייץ סלין דיון • יוגוסלביה ריווה |
| שנות התשעים | איטליה טוטו קוטוניו • שוודיה קרולה • אירלנד לינדה מרטין • אירלנד ניב קבאנה • אירלנד פול הרינגטון וצ'ארלי מק'גטיגן • נורווגיה סיקרט גארדן • אירלנד איימר קווין • הממלכה המאוחדת קתרינה והגלים • ישראל דנה אינטרנשיונל • שוודיה שארלוט נילסן |
| העשור הראשון של המאה ה-21 | דנמרק האחים אולסן • אסטוניה טאנל פדאר, דייב בנטון ו-2XL • לטביה מארי אן • טורקיה סרטאב ארנר • אוקראינה רוסלנה • יוון הלנה פפאריזו • פינלנד לורדי • סרביה מריה שריפוביץ' • רוסיה דימה בילאן • נורווגיה אלכסנדר ריבאק |
| העשור השני של המאה ה-21 | גרמניה לנה מאייר-לנדרוט • אזרבייג'ן אל וניקי • שוודיה לורן • דנמרק אמילי דה פורסט • אוסטריה קונצ'יטה וורסט • שוודיה מונס סלמרלוב • אוקראינה ג'מאלה • פורטוגל סלבדור סובראל • ישראל נטע ברזילי • הולנד דאנקן לורנס |
| העשור השלישי של המאה ה-21 | ~~2020~~ • איטליה מונסקין • אוקראינה קאלוש אורקסטרה • שוודיה לורן • שווייץ נמו • אוסטריה ג'יי-ג'יי • בולגריה דארה |

 |